ལིས་ཁི་ཆང་གིས་འཇར་པན་ཕྱོགས་ཀྱིས་ཞི་བའི་འཕེལ་རྒྱས་ཀྱི་བགྲོད་ལམ་རྒྱུན་འཁྱོངས་བྱས་ནས།ཀྲུང་གོ་ཞི་བའི་ངང་འཕེལ་རྒྱས་སུ་སོང་བ་དེ་འཇར་པན་ལ་མཚོན་ན་གོ་སྐབས་ཤིིག་ཡིན་པའི་བསམ་བློ་དེ་བྱ་སྤྱོད་སྟེང་ལག་བསྟར་བྱེད་དགོས་ལ།ཀྲུང་གོ་ཕྱོགས་ཀྱི་སྲིད་ཇུས་བཟང་བོ་དངོས་སུ་ལག་ལེན་མཐར་ཕྱིན་བྱེད་པ་དང་།ཕྱོགས་གཉིས་ཀྱིས་དཀའ་སྤྱད་མང་པོ་བརྒྱུད་དེ་གྲོས་འཆམ་བྱུང་བའི་ཆབ་སྲིད་ཡིག་ཆ་བཞིར་བློ་བརྟན་འགྱུར་མེད་སྒོས་སྲུང་སྐྱོབ་བྱས་ནས།རྒྱལ་ཁབ་གཉིས་ཀྱི་འབྲེལ་བར་གཞི་རྩའི་ཤུགས་རྐྱེན་ལྡན་པའི་རྒྱུ་རྐྱེན་སྣ་ཚོགས་ཐག་གཅོད་བཟང་བོ་བྱས་ཏེ།ཀྲུང་གོ་དང་འཇར་པན་གཉིས་བར་གྱི་གྲོས་མོལ་མཉམ་ལས་ལམ་ལུགས་རིམ་བཞིན་སླར་གསོ་བྱེད་པ་དང་།ཀྲུང་གོ་དང་འཇར་པན།ཧན་གོ་བཅས་ཀྱི་མགོ་ཁྲིད་པའི་ཐུག་འཕྲད་བྱ་འགུལ་སྤེལ་བར་ཁོར་ཡུག་བཟང་བོ་བསྐྲུན་དགོས་པར་མ་ཟད།རྒྱལ་དམངས་བར་གྱི་བརྩེ་དུང་ཇེ་དམ་དུ་གཏོང་བ་དང་དམངས་ཁྲོད་བར་གྱི་ཡིད་ཆེས་དང་རྒྱུས་ལོན་ཇེ་དམ་དུ་གཏོང་བར་དོན་དག་མང་པོ་སྒྲུབ་དགོས་པའི་རེ་བ་བཏོན།